cyanic-selkie/wikianc huggingface dataset:
Sphäresch Astronomie
Basis vun der Astronomie
Dës Form vun der Astronomie war bis wäit an d'Neizäit eran déi eenzeg méiglechst, well d'Distanzbestëmmung vun Himmelskierperen an hir Stralung virun dem 18. Joerhonnert kaum méiglech war. Mat dem Erfanne vum Teleskop krut d'sphäresch Astronomie ee ganz groussen Opschwong. D'Miessgenauegkeet huet sech vun 0,02° (visuell) op dat Zéngdausendstfach (ronn 0,01") verbessert a kann zanter ronn 100 Joer och bei ganz schwaache Stären a wäite Galaxië benotzt ginn.
Domat gouf d'sphäresch Astronomie Basis vun allen astronomesche Fortschrëtter – besonnesch an der Himmelsmechanik – a fir eis haiteg Kenntnis vum Opbau vum Universum. Déi gréisser Genauegkeet vun der Richtungsmiessung erlaabt den Astronomen, och d'Distanz vu wäite „Fixstäre“ ze bestëmmen (fir d'éischt 1838 duerch d'Miessung vum Bessel vun enger reegelméisseger Stäreparallax).
Bis 1870, wou sech no der Erfindung vu Fotografie a Spektralanalys d'Astrophysik etabléiert huet, hunn Astrometrie a sphäresch Astronomie de Groussdeel vun der wëssenschaftlecher Astronomie ausgemaach.
Entwécklung zanter 1900
D'Ëmorientéierung vun der Astronomie vu geometreschen op physikalesch Methode sinn enger Revolutioun vun der ganzer Astronomie gläichkomm, déi sech an hirer Populärastronomie an och am Bau vu villen neien Observatoiren agestallt huet.
Tëscht 1950 an 1975 war nëmmen ee Fënneftel vun den Astronomen u geometresche Methoden täteg, awer ëmmerhin hunn zanter der Entwécklung vun der Satellittegeodesie vill Geodeten un änlechen Theme geschafft. Dëst huet sech rapid geännert ëm 1990, wou d'Produktioun vun optoelektronesche Sensore méi bëlleg gouf an d'Potential vun CCD voll erfaasst goufen. An der Tëschenzäit gëtt et vollautomatesch Meridiankreesser an Astrometriesatellitten an eng weider Verbesserung vun der Miessgenauegkeet, déi zanter Hipparchos bis 0,001" reecht. Mat der Radiointerferometrie (kuckt VLBI)loosse sech Koordinaten nach méi genee a Verännerunge vun der Äerd bis an de Millimeterberäich bestëmmen. Dëst erméiglecht a weider Verbesserungen op mindestens dat 10-facht duerch nei Satellitten a weltraumgestëtzte Miesskampagne wéi GAIA, Galileo an anerer.
The Big Red One
The Big Red One ass en US-amerikanesche Krichsfilm vum Samuel Fuller aus dem Joer 1980.
Ëm wat geet et am Film?
De Film erzielt de Wee vun der US-amerikanescher 1. Infanterie Divisioun (The Big Red One) am Zweete Weltkrich vun der Landung an Algerien (1942), iwwer Sizilien (1943), d'Landung an der Normandie (1944) bis zur Befreiung vum Konzentratiounslager Falkenau an der Tschechoslowakei.
Soss
De Samuel Fuller war selwer als Zaldot am Zweete Weltkrich an der US-amerikanescher 1. Infanterie Divisioun.
De Samuel Fuller war net d'Accord mat der vum Produzent zesummegeschniddener Kinosversioun vum Film. En hat awer ni d'Méiglechkeet fir selwer en Director's Cut ze realiséieren. Nom Fuller sengem Doud huet de Filmkritiker a Filmproduzent Richard Schickel nom Originaldréibuch mam Material aus den Archive vu Warner Bros de Film nei geschnidden. Déi Versioun ass 49 Minutte méi laang wéi déi éischt Kinosversioun vum Film.
Ulisse (Film 1954)
Ulisse ass en italieenesch-franséisch-amerikanesche Film vum Mario Camerini aus dem Joer 1954.
Ëm wat geet et am Film?
De Film erzielt dem Odysseus seng Réckrees a seng Heemecht no der Eruewerung vun Troja.
NGC 3486
Den NGC 3486 ass eng Balkespiralgalaxis vum Typ SBc a läit am Stärebild Leo Minor. Si huet eng Wénkelgréisst vu 7,1' × 5,2' an eng visuell Magnitude vun 10,3 mag. Den Objet gouf den 11. Abrëll 1785 vum Astronom Wilhelm Herschel entdeckt.
La Chapelle-Geneste
La Chapelle-Geneste ass eng franséisch Gemeng am Departement Haute-Loire, an der Regioun Auvergne-Rhône-Alpes.
Privat
Privat (vum lat. privatus, PPP vu privare, „ofgesonnert, getrennt, ewech vun“, privatum, „dat Eegent“ a privus, „war fir sech besteet“) gi Géigestänn, Beräicher an Ugeleeënheete genannt, déi net fir d'Allgemengheet sinn oder zougänglech sinn, mä just enger eenzeler Persoun oder enger limitéierter Grupp vu Persoune gehéieren, déi sech no stinn.
Heidelinde Weis
D'Heidelinde Weis gebuer de 17. September 1940 zu Villach an Éisträich, ass eng éisträichesch Schauspillerin.
Privat
Am allgemenge Sproochgebrauch ass mat privat meeschtens de Contraire vun "ëffentlech" (oder "public") gemengt. Et bedeit da sou vill wéi "perséinlech" oder "an engem vertraute Kader" (z. B. an der Zesummesetzung "Privatsphär").
An der Ekonomie an an der Gesellschaft gi mat "privat" déi Organisatiounsforme bezeechent, déi net "ëffentlech", dat heescht vu staatlechen oder para-staatleche Strukture gedroen oder geleet ginn (z. B.: Privatschoulen, Privat-Televisioun, etc.). Vu Privatiséierung gëtt an deem Kontext geschwat, wann eng ëffentlech Trägerschaft un eng privat iwwerdroen (z. B. duerch Konzessioun) oder verkaaft gëtt. D'Géigendeel an deem Fall ass "Verstaatlechung".
Le baron de l'écluse
Ëm wat geet et am Film?
De veraarmte Barong Jérôme Napoléon Antoine lieft sou wéi d'Geleeënheet sech bitt, bal huet hie Geld, dann huet hien awer och erëm keent. Beim Kaartespill gewënnt hie vum Marquis de Villamayor 11 Milliounen, en Deel kritt en a boer Geld de Rescht a Form vun enger Yacht. Elo kann hien erëm op groussem Fouss liewen...
Proba-2
De Proba-2 ass e Klengsatellit vun der ESA, deen entspriechend dem Konzept vu Proba (en: Project for On-Board Autonomy) fir Projet fir Bordautonomie, autonom a käschtegënschteg operéiere soll. De Start vum 130 kg schwéieren an 0,6×0,6×0,8 Meter grousse këschtefërmege Satellit op eng sonnesynchron Ëmlafbunn a 700 km Héicht war den 2. November 2009 zesumme mat dem SMOS-Satellit u Bord vun enger Rockot-Rakéit vun der russescher Weltraumgare Plessezk aus.
Proba-2 test nei Lithium-Ionebatterien, eng verbessert Datenerfaassung a -veraarbechtung, liicht Strukturelementer op Basis vun Aluminium an CFK, eng verbessert Lagereegelung duerch nei Reaktiounsrieder a Verbindung mat GPS-Empfänger a Stäresensoren déi och bei der BepiColombo agesat solle ginn, a mat Xenon a Stéckstoff bedriwwene Resistojets fir d'Bunnreegelung. Laserreflekteren erméiglechen déi genee Positiounsbestëmmung vun der Äerd aus.
Proba-2 ënnersicht d'Sonnestralung an dee vum Sonnewand ausgeléiste Plasma an der Magnéitosphär vun der Äerd.
Canton de Clermont-Ferrand-1
De  ass eng franséisch administrativ Andeelung am Arrondissement Clermont-Ferrand, am Puy-de-Dôme an der Regioun Auvergne-Rhône-Alpes.
Klaischen-Kapell Beefort
D'Klaischen-Kapell (a vereelzter Schreifweis och alt Klaisgen geschriwwen) ass eng Kapell an der Gemeng Beefort.
Si steet op der Beeforter Heed, an der Eppelduerfer Strooss. Hannendru stinn zwou mächteg Lannen.
D'Klaischen-Kapell gouf 1636 gebaut. Den Numm deit drophin, datt do fréier eng Klaus war.
Si ass zanter dem 31. Juli 1968 op der Lëscht vun de klasséierte Monumenter als Nationaalt Monument agedroen.
Godefroid Kurth
Kandheet, Jugend a Formatioun
De Godefroid Kurth war de Jong vun engem fréieren däitsche Militär vu Köln, deen am jonke Provënzhaaptuert Arel Polizeikommissär gi war, a vun der Jeanne Erpelding vun Arel. De Papp ass schonn 1850 gestuerwen, an d'Kandheet vum Godefroid huet sech dunn a ganz bescheidene Verhältnesser ofgespillt. Doheem ass iwwregens Lëtzebuergesch geschwat ginn, de Godefroid huet réischt mat aacht Joer ugefaange Franséisch ze léieren.
De Godefroid war en exzellente Schüler, soudatt e scho mat eelef an den Athénée royal d'Arlon konnt weiderstudéieren. Och do ass en nëmme positiv opgefall: 1865 war hien, no engem Concours général tëscht allen Athénéeë vun der Belsch, punkteméisseg den allerbeschte Schüler vum Land an e krut säi Präis zu Bréissel vum Kinnek selwer iwwerreecht.
No sengem Secondaire huet de Godefroid Kurth sech zu Léck an d'École normale des Humanités, déi un der Universitéit vu Léck ugegliddert war, op Lettres ageschriwwen. Hie war souwuel u Literatur - besonnesch Poesie - wéi u Geschicht intresséiert. D'Geschicht sollt um Enn iwwerweien. No sengem Héichschoulstudium ass de Godefroid Kurth Professer um Athénée royal de Liège ginn.
Akadeemesch Carrière
De 7. Juni 1872, no der brillanter Verdeedegung vu sengen zwou Theesen (eng iwwer de Cato den Eeleren an eng iwwer d'Politik vun den Herzoge vu Burgund aus dem Haus Valois), krut en den Titel Docteur spécial en sciences historiques vun der Universitéit vu Léck unerkannt. Bei der nächster Rentrée gouf e Professer op där Uni an hien huet do de Léierstull vum Adolphe Borgnet fir d'Geschicht vum Mëttelalter a vun der belscher Geschicht iwwerholl.
Deemools war d'Geschicht a ville Länner, anescht wéi haut, nach keng ganz autonom Disziplin, déi mat wëssenschaftleche Methoden a mat Réckgrëff op ënnerschiddlech Hëllefswëssenschafte geschafft huet. Grad do huet de Godefroid Kurth, dee wéinst sengen däitsche Wuerzelen an no e puer Studiereesen eng grouss Bewonnerung fir Däitschland entwéckelt hat, besonnesch fir déi däitsch Kultur a fir déi méi fortschrëttlech Approchen, déi ee schonn op den däitschen Universitéiten erkannt huet, ugefaange Pionéieraarbecht ze leeschten. Hien huet op der Lécker Uni net nëmme Fächer wéi Epigraphik oder Archeologie ageféiert, mä och ee Fuerschungsseminar fir Geschicht gegrënnt, deen no an no vun den anere belschen Universitéiten nogemaach gouf: Bréissel (ULB), Gand a schliesslech och Léiwen, an där Reiefolleg. Nieft sengen Aktivitéiten als Professer war de Godefroid Kurth awer och fläisseg als Historiker aktiv. Och do huet e Pionnéieraarbecht geleescht, besonnesch am Beräich Fréimëttelalter (Zäit vun de Merowenger).
Politesch a kulturell Engagementer
De Godefroid Kurth, deen déif kathoulesch war an 1874 d'Eva Lavaux, d'Duechter vum Eugène Lavaux, Proprietär vum Moulin de la Paix zu Saint-Léger, bestuet hat, huet kee Geheimnis aus sengen Iwwerzeegunge gemaach. 1879, wéi de Schoulkrich an der Belsch voll amgaang war, wier e bal vu sengen akadeemesche Responsabilitéiten entbonne ginn, well e sech kloer géint déi deemoleg liberal Regierung positionéiert hat, där hien ënnerstallt huet, d'Schoulwiesen an der Belsch wëllen ze dechristianiséieren; a wéineg méi spéit, wéi d'sozial Fro sech am Kontext vun der Industrialiséierung ëmmer méi akut gestallt huet, huet de Godefroid Kurth sech ëffentlech zur chrëschtlecher Demokratie bekannt, wat him déi Kéier d'Feindschaft vum konservative Bord vum kathoulesche Lager agebrockt huet. Dat huet de Godefroid Kurth, deen z. B. zu Charleroi virun Dausende vu chrëschtlechen Industrieaarbechter geschwat huet, net dovun ofgehalen, weider politesch aktiv ze sinn an eng bekannt Perséinlechkeet ze ginn.
De Godefroid Kurth, deen engersäits germanophil war, anerersäits ni vergiess huet, datt en aus dem Areler Land war an, duerch seng Fuerschungsaarbecht iwwer d'Entstéiung vun der germanesch-romanescher Sproochegrenz, beschtens am Bild iwwer d'Realitéiten am Oste vum Land war, huet 1893 mat Gläichgesënnten ee Verein für Hege und Pflege der deutschen Mundart (kuerz Deutscher Verein) an d'Liewe geruff. Domat wollt hien d'Minoritéiten, déi am Areler Land, rondrëm Boch(h)olz (Beho) a rondrëm Welkenraedt (op Däitsch: Welkenrath) däitschsproocheg (am wäitste Sënn vum Wuert) sinn, a Schutz huelen an hir Kultur promovéieren.
Pensioun a Liewensowend
1906 ass de Godefroid Kurth, deen als Historiker international bekannt war, als Professeur émérite an d'Pensioun gaangen. Hien huet sech zu Asse, no bei Bréissel, niddergelooss, krut awer geschwënn eng Ernennung vun der Regierung als Direkter vum Institut historique belge de Rome, soudatt en nach e puer Joer an der Éiweger Stad verbruecht huet. Dës Éier war net déi éischt, déi hie krut. Hie war nämlech scho Member vun der Académie royale de Belgique, Member vun der Commission royale d'Histoire an Doctor honoris causa vun der Kathoulescher Universitéit vu Léiwen.
Als grousse Frënn vun der däitscher Kultur ass him d'Häerz gebrach, wéi déi däitsch Arméi d'Belsch 1914 iwwerfall a bal ganz besat huet, iwwregens net ouni eng Rei vu Krichsverbriechen auszeüben. Hien huet eng Zort Protestschrëft doriwwer verfaasst, déi allerdéngs réischt posthum publizéiert gouf, an ass als gebrachene Mann de 4. Januar 1916 zu Asse gestuerwen. De 25. September 1921 goufe seng stierflech Iwwerreschter am Kader vun enger imposanter Zeremonie, déi vu sengem Frënn dem Kardinol Désiré-Joseph Mercier presidéiert gouf, um Kierfecht vu Fruessem nieft Arel feierlech beigesat.
Fir un hien z'erënnere gouf zu Arel d'Mierscher Strooss an där hie mat sengen Eltere gewunnt huet, op Rue Godefroid Kurth ëmgedeeft an eng Strooss zu Saint-Léger gouf no him genannt. Zu Léck gouf 1932 de Quai de l'Abattoir op Quai Godefroid Kurth ëmbenannt an déi Bréisseler Gemeng Evere huet och eng Strooss no him genannt.
Loudi
Loudi ass eng Stad an der chineesescher Provënz Hunan.
Jeanne Moreau
D'Jeanne Moreau, gebuer den 23. Januar 1928 zu Paräis an och do den 31. Juli 2017 gestuerwen, war eng franséisch Schauspillerin, Sängerin a Filmregisseurin.
D'Jeanne Moreau huet an iwwer 140 Kinos- an TV-Filmer wéi: Ascenseur pour l'échafaud, Les amants, Moderato cantabile, Jules et Jim, Eva, La notte, Viva Maria! a Le procès matgespillt.
Si krut Rollen a Filmer vu bedeitende Regisseure wéi: Luis Buñuel, Theo Angelopoulos, Wim Wenders, Rainer Werner Fassbinder, Michelangelo Antonioni, Jean-Luc Godard, Joseph Losey, Orson Welles, François Truffaut a Louis Malle.
Planéitentafel
Ënner enger Planéitentafel versteet een eng Graphik, mat där d'Beweegung vun der Sonn, de Planéiten an och vum Äerdmound souwéi vun den Zwergplanéiten iwwer e bestëmmten Zäitraum graphesch dokumentéiert gëtt. Bei enger Planéitentafel enthält déi eng Achs vum Diagramm ëmmer een Zäitwäert. Op der anerer Achs fënnt een d'Rektaszensioun, d'ekliptesch Längt oder Sonnenelongatioun.
Op eng Duerstellung vun der Deklinatioun oder ekliptescher Breet gëtt am Normalfall bei Planéitentafele verzicht, well dat d'Graphik meeschtens oniwwersiichtlech mécht an d'Planéite sech ëmmer an der Géigend vun der Ekliptik ophalen.
Eng Planéitentafel ass net mat enger Ephemerid ze vergläichen.
Canton de Bayonne-1
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Le cave se rebiffe (Film)
Le cave se rebiffe ass e franséische Film vum Gilles Grangier aus dem Joer 1961 nom Roman mam selwechten Numm vum Albert Simonin.
Kryosphär
D'Kryosphär (Algriichesch: κρύος kryos‚ ‚Frascht‘) ass dat ganzt Virkommen vum feste Waasser (Äis) op engem Himmelskierper. Wéinst der klenger Dicht vum Äis ass et an der Reegel no bei der Uewerfläch vum Himmelskierper a kann zudeem selwer entweeder Deeler vun der Uewerfläch oder souguer déi ganz Uewerfläch bilden.
Le cave se rebiffe (Film)
Ëm wat geet et am Film?
De Charles Lepicard, den Affekot Lucas Malvoisin an den Éric Masson wëllen eng grouss Affaire mat Falschgeld starten. Si brauchen awer d'Hëllef vum ale Falschgeldspezialist Ferdinand Maréchal...
Kryosphär
Kryosphär vun der Äerd
D'Kryosphär vun der Äerd ëmfaasst:
Canton d'Anglet
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Kryosphär
Kryosphär vun der Äerd
Si ass Deel vun der Hydrosphär an, wéi déi, en Deel vum Sphäresystem vun der Äerd. D'Kryosphär vun der Äerd huet eng grouss Bedeitung fir d'Klimasystem, well d'Äis reflektéiert wéinst sengem héije Réckstralverméigen (Albedo) eng grouss Mass vun der Sonnenastralung inklusiv der Hëtzstralung, un de Weltraum. Ausdeenung a Réckzuch vu kontinentalen Äisschëlter a Mieräisflächen hunn dofir Réckkopplungseffekter op d'Ofhuele resp. d'Eropklamme vun der duerchschnëttlecher Welttemperatur.
Aner Himmelskierper
Wärend d'Kryosphär op der Äerd nëmmen en extreem klengen Deel vum ganze Planéitevolumen huet, ass deen Deel bei zolitten Objeten am bausse Sonnesystem bedeitend méi grouss.
An der Déift vu sou Äismounde läit d'Äis warscheinlech a sougenannte Héichdrockmodifikatioune vir, déi jee eng aner Kristallstruktur an eng méi héich Dicht hunn, wéi "normaalt" Äis.
Le chat (Film)
Le chat ass e franséisch-italieenesche Film vum Pierre Granier-Deferre aus dem Joer 1971 no engem Roman vum Georges Simenon.
Cussac-sur-Loire
Cussac-sur-Loire ass eng franséisch Gemeng am Departement Haute-Loire, an der Regioun Auvergne-Rhône-Alpes.
Le chat (Film)
Ëm wat geet et am Film?
Eng eeler Koppel wunnt zesummen an engem klengen Haus. No 25 Joer Bestietnes hu si sech näischt méi ze soen. Enges Daags bréngt de Mann eng Kaz mat an d'Haus ëm déi hie sech mat grousser Léift këmmert. Seng Fra gëtt jalous iwwer d'Kaz…
La Chaise-Dieu
La Chaise-Dieu ass eng franséisch Gemeng am Departement Haute-Loire, an der Regioun Auvergne-Rhône-Alpes.
Gerlinde Locker
D'Gerlinde Locker gebuer den 28. Abrëll 1938 zu Linz ass eng éisträichesch Schauspillerin.
Canton de Bayonne-3
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Gerlinde Locker
Um Spaweck
Gerlinde Locker op filmportal.de
Berbezit
Berbezit ass eng franséisch Gemeng am Departement Haute-Loire, an der Regioun Auvergne-Rhône-Alpes.
Autojumble
En Autojumble ass am englesche Sproochgebrauch e Maart mat gebrauchten Ersatzdeeler fir al Autoen (Oldtimer).
Francis Baily
De Francis Baily, gebuer den 28. Abrëll 1774 zu Newbury, Berkshire a gestuerwen den 30. August 1844 zu London war en engleschen Astronom. Hien hue sech besonnesch mat Stärekataloge beschäftegt a vill Aarbechten dozou erausginn.
Autojumble
Zu Lëtzebuerg ass den Autojumble en alljärlecht Evenement an den Ausstellungshale vun der Luxexpo um Kierchbierg dee vun der Lëtzebuerger Oldtimer-Federatioun organiséiert gëtt. Ausser dem Verkaf vun Oldtimer an Ersatzdeeler fir Oldtimer geet et dobäi virun allem och ëm d'Virstellung vun de Veräiner aus der lëtzebuergescher Oldtimer-Zeen, déi sech dobäi engem interesséierte Publikum méi am Detail presentéiere kënnen an eng Selektioun vun hire Gefierer ausstellen.
Geschicht
D'Iddi fir en Autojumble z'organiséieren, goung 1984 op de Jos Wantz aus dem M.G. Car Club Luxembourg zréck. . Déi éischt Editioun ass den 23. a 24. Mäerz 1985 vum MG-Club an der Däichhal zu Ettelbréck organiséiert ginn. Ausser dem MG-Club waren och nach dobäi:
Francis Baily
Hien huet och de Phenomeen vun de Baily Pärelen (engl.: Bailys Beads oder "Pärelschnouerphenomeen") beschriwwen a war President vun der Royal Astronomical Society.
Autojumble
Geschicht
Et koumen zirka 1.300 Visiteuren op den 1. Autojumble, wat deemools als groussen Erfolleg gewäert gouf. An de Joren duerno hunn ëmmer méi Veräiner participéiert an d'Zuel vun de Stänn an de Visiteuren goung lafend erop.
Francis Baily
Liewen a Wierken
De Baily huet ufanks eng geschäftlech Lafbunn ageschloen. No senger Ausbildung huet hien 1796/97 déi nach onbesidelt Gebidder vun Nordamerika besicht.
Autojumble
Geschicht
Den MG-Club war wärend 13 Joer den Haaptorganisateur vum Autojumble. Als Ausstellungshal ass wärend där Zäit op d'Däichhal zu Ettelbréck zréckgegraff ginn. Am Joer 1998 huet dunn d'Lëtzebuerger Oldtimer-Federatioun zesumme mam VMSC (Vintage Mechanical Sports Club) d'Organisatioun iwwerholl an huet den Autojumble am Juli a Form vun engem Oldtimer-Festival um Goodyear Circuit zu Colmer-Bierg ofgehalen.
Francis Baily
Liewen a Wierken
No senger Heemrees war hie, vu 1799 un, bei der Londoner Bourse (London Stock Exchange) aktiv. An de Joren 1802 bis 1810 huet hien en ettlech Publikatiounen iwwer Pachtverträg, Renten a Versécherunge verfaasst, déi him e grousse Prestige an e geséchert Akommes verschaaft hunn. 1825 huet hie sech aus dem Finanzwiesen zeréckgezu fir sech ganz mat Astronomie ze beschäftegen.
Autojumble
Geschicht
Am Joer 1999 ass den Autojumble am Juli op der Karting-Pist zu Monnerech ofgehale ginn. 2000 war dunn nees en Autojumble zesumme mat engem Autofestival um Goodyear Circuit, allerdéngs war déi Kéier de Succès net sou grouss. Dofir war den Autojumble nees an de Joren duerno an der Däichhal.
2004 ass d'Organisatioun an d'Victor-Hugo-Hal um Lampertsbierg an der Stad Lëtzebuerg geplënnert, an zanter 2008 gëtt den Autojumble an den Ausstellungshale vun der Luxexpo um Kierchbierg ofgehalen.
Francis Baily
Liewen a Wierken
De Baily hat schonn 1820 bei der Grënnung vun der Royal Astronomical Society entscheedend matgewierkt. 1827 krut hien d'Goldmedail vun der Royal Astronomical Society fir seng Mataarbecht bei der Editioun vun engem Katalog mat 2881 Stären (Catalogue of 2881 Stars).
Wärend der Sonnendäischtert vum 15. Mee 1836 huet hie vu Roxburghshire aus e Phenomeen observéiert, deen haut als "Baily Pärelen" oder Pärelschnouerphenomeen bezeechent gëtt. Seng Beschreiwung doriwwer war den Ausléiser vun der Ausbreedung vun „Sonnendäischtertexpeditiounen“ duerch d'ganz Welt. De Baily selwer huet nach déi total Sonnendäischtert vum 8. Juli 1842 vu Pavia aus observéiert.
Hien huet dem Henry Foster säi Pendel-Experiment fir d'Bestëmmung vun der Äerdofplattung fäerdeggemaach, déi hien op 1/289,48 bestëmmt hat. Seng Aarbechten iwwer d'Bestëmmung vun der mëttlerer Dicht vun der Äerd no der Method vum Henry Cavendish haten e Wäert vu 5,66 g/cm³ erginn.
Canton de Pau-1
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Francis Baily
Liewen a Wierken
Fir seng Aarbechte krut de Baily 1827 an 1843 eng Goldmedail vun der Royal Astronomical Society.
Loutsch
Loutsch ass de Familljennumm vun ë. a. follgende Persounen:
Tram vu Léck
Den Tram vu Léck war en ëffentlecht Transportmëttel op Schinnen zu Léck dat vun 1871 bis 1964 a Betrib war.
Den 1. August 1871 huet d'Stad Léck der Compagnie des Chemins de Fers Americains Liégeois eng Autorisatioun ginn, fir Trammen z'exploitéieren déi vu Päerd gezu goufen. Eng Demande vun 1854 war refuséiert ginn, wat Léck ëm den Titel vun der éischter belscher Stad mat Tram bruecht hat.
Déi éischt Linn gouf op der Streck Guillemins, Boulevard d'Avroy, Boulevard Piercot, Place Saint-Lambert, Place du Marché, Féronstrée, Saint Léonard, Coronmeuse, installéiéert. Déi zweet Linn, hat de selwechte Wee bis op d'Héicht vum Pont de la Boverie, wou se sech an Direktioun vun der Gare du Longdoz ofgespléckt huet.
Am Ufank goufen d'Tramme vun zwee Päerd gezunn, déi awer geschwënn duerch nëmmen eent, awer méi zolidd Ardennerpäerd ersat goufen. Déi héich Präisser am Ufank vun der Exploitatioun hu mat sech bruecht datt den Tram net sou an där Mooss benotzt gouf, wéi den Exploitant sech dat gewënscht hat, an d'Frequenz vun de Passage gouf séier op e de Minimum vun enger pro Stonn reduzéiert.
Et huet bis 1880 gedauert, bis datt den Tram fir déi Lécker eng Gewunnecht gouf, de Präis vum Billjee goung erof an et koum eng nei Linn dobäi. Nodeem déi lescht suppeg Äerm vun der Meuse am Quartier Outremeuse zougeschott gi waren, hunn zwéin Industrieller, een dovu war de Frédéric Nyst, d'Tramslinnen Est-Ouest gebaut, déi hiren Depart op der Statioun Haut-Pré haten. Déi éischt vun deene Linnen huet vun Ans op de Cornillon gefouert. No an no koumen aner Linnen derbäi, an de Personalstand grad sou wéi de Park vun de Gefierer goung staark an d'Luucht. Um Enn vum 19. Joerhonnert gouf den Tram elektrifizéiert.
Neien Tram
No laangem hin an hier, goufen d'Aarbechte fir déi nei Tramslinnen zu Léck am Mee 2019 ugefaangen.
NGC 4361
Den NGC 4361 ass e planetareschen Niwwel am Stärebild Corvus. Den NGC 4361 huet en Duerchmiesser vun 2,1' an eng visuell Magnitude vu +10,90 mag. Am Stärebild Corvus ass hien den hellste planetareschen Niwwel.
Entdeckung
Den NGC 4361 gouf de 7. Februar 1785 vum däitsch-britteschen Astronom Wilhelm Herschel entdeckt.
Himiko
Den Himiko ass e groussen astronomeschen Objet op enger Distanz vun 12,9 Milliarde Liichtjoer, a gouf am Joer 2007 op Hawaii vum Masami Ouchi mat dem Subaru-Teleskop entdeckt. Den Himiko gouf als e Lyman-Alpha-Emitter identifizéiert. Hie gëtt Lyman-α-Linn Stralung of. E gouf no der legendärer japanescher Herrscherin mam selwechten Numm genannt. D'Entdeckung gouf 2009 an der Zäitschrëft „The Astrophysical Journal“ publizéiert.
Mat dem Spitzer-Weltraumteleskop, dem United Kingdom Infrared Telescope a weideren Instrumenter gouf d'Stärgenesiscote an d'Mass vun der Galaxis bestëmmt.
Den Himiko soll anscheinend schonn existéiert hunn, wéi den Universum eréischt 800 Millioune Joer al war. Hien ass ee vun deene Objeten, déi am wäitste vun eis ewech sinn. En ass mat enger Ausdeenung vu 55.000 Liichtjoer ongeféier hallef sou grouss wéi eis Mëllechstrooss.
Beschreiwung
Den Himiko steet am Stärebild Cetus (Walfësch). Fotoe vum Objet weise keng detailléiert Strukturen, wat zu der Charakteriséierung als blob („Klecks“) féiert. De Spektrum weist eng däitlech Lyman-α-Linn, déi duerch ioniséierte Waasserstoffgas entsteet, souwéi Kontinuumsemissioune vu Stären.
Au Drapeau Luxembourgeois
Historesches
De Buttek gouf vum Nathan Kahn-Bermann (1845-1925) gefouert.
Gebai
D'Gebai gouf am Ufank vun den 1950er Jore ofgerappt an duerch dat Gebai ersat dat haut nach do steet an an deem séngerzäit d'Mouerenapdikt dra war.
Dicks-Lentz-Monument
D'Dicks-Lentz-Monument ass e Monument um Square Jan Palach bei der Plëss d'Arem an der Stad Lëtzebuerg dat un déi lëtzebuergesch Dichter Edmond de la Fontaine, genannt Dicks, a Michel Lentz erënnert.
Le mépris
Le mépris ass e franséisch-italieenesche Film vum Jean-Luc Godard aus dem Joer 1971 nom Roman Il Disprezzo vum Alberto Moravia.
Dicks-Lentz-Monument
De Plang vum Monument ass vum Architekt Georges Traus. D'Skulpture si vum Pierre Federspiel a fir de Schmadd huet den Hubert (Hip) Schmit, dee Schmadd zu Biissen war, Modell gestanen.
Le mépris
Ëm wat geet et am Film?
Den Dréibuchauteur Paul Javal (Michel Piccoli) a seng Fra Camille (Brigitte Bardot) fuere bei de Filmregisseur Fritz Lang op Capri deen do e Film fir den US-amerikanesche Produzent Jeremy Prokosch (Jack Palance) dréint.
Dicks-Lentz-Monument
D'Aweiung vum Monument war den 11. Oktober 1903.
D'Monument
D'Monument besteet aus engem ronne Sockel, mat dräi Träppleken, op deem eng Sail steet. De Kapp (Kapitell) vun der Sail ass mat Lorberkränz behaangen. Uewendrop sëtzt e bronze Léiw, deen de Wope vu Lëtzebuerg mat senger rietser Patt presentéiert.
Nieft der Sail steet e Schmadd dee mat engem Hummer op der Schëller a mat gehuewenem Aarm de Feierwon vum Michel Lentz séngt. Géintiwwer ass eng Fra am Gaang e Blummenarrangement ze fixéieren, dat béidsäiteg laanscht en Hallefrelief mat de Portraiten, am Profil, vum Dicks a vum Lentz erofhänkt.
Ëm d'Sail erop leeft de Refrain aus dem Feierwon: Mir wëlle bleiwe wat mir sin. D'Monument ass dofir och e Symbol fir de Fräiheetswëlle vum Lëtzebuerger Vollek.
Op der Récksäit vu Monument steet geschriwwen: Dem Dicks am Lentz vum Lëtzebuerger Volleck opgericht 1903.
Canton de Pau-2
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Dicks-Lentz-Monument
Wéi et zum Monument koum
Wéi de 24. Juni 1891 den Edmond de la Fontaine zu Veiane gestuerwen ass, gouf e Comité gegrënnt fir him e Monument opzeriichten. Och nom Doud vum Michel Lentz, den 8. September 1893, gouf sou e Comité gegrënnt. Am Dezember 1893 sinn déi zwéi Comitéë fusionéiert, dat warscheinlech op d'Initiativ vum Staatsminister Paul Eyschen. Et gouf geplangt ee Monument fir déi zwéin Nationaldichter zesummen opzeriichten. (Pikant dobäi war, datt déi zwéi Schrëftsteller zu Liefzäite wéineg Sympathië fir eneen haten). Eng Kommissioun, zesumme gesat aus dem Paul Eyschen, Tony Dutreux a Franz Heldenstein, gouf chargéiert e Concours fir Kënschtler ze organiséieren. Et war d'éischt virgesinn, d'Monument um Roude Pëtz opzeriichten.
Ënner deenen aacht Projeten déi am Stadhaus ausgestallt waren, huet de Jury am Januar 1896 de Projet vum Michel Traus, Architekt, an dem Pierre Federspiel, Sculpteur, erausgesicht. Hire Projet huet aus zwéi jonke Leit op enger Bänk bestanen, déi dat lëtzebuergescht Vollekslidd sollte symboliséieren. Dëse Projet gouf awer spéider remodeléiert, bis d'Monument zu deem gouf wat haut ze gesinn ass.
Et sollt nach siwe Joer dauere bis datt d'Monument den 11. Oktober 1903 konnt ageweit ginn. Finanzéiert gouf et mat Hëllef vun enger nationaler Souskriptioun a mat Subside vun der Regierung an der Stad Lëtzebuerg.
Uergel Muttergotteskapell Iechternach
D'Uergel an der Muttergotteskapell zu Iechternach ass eng Uergel mat engem Manual. Si steet an der Muttergotteskapell, an der Rue de la chapelle.
1993 gouf se vum Lëtzebuerger Uergelbauer Jean Siweck restauréiert. Zanterhier steet se net méi um Duxall, mä lénks am Chouerraum. Bis viru kuerzem war just gewosst, datt se 1845 vum Kinnek-Groussherzog Wëllem II. gestëft gi war. Bis dohi stoung se am Walfer Schlass, der Summerresidenz vum Kinnek.
Dicks-Lentz-Monument
D'Aweiung
Si war den 11. Oktober 1903. 85 Veräiner ware bei der Aweiung dobäi. Si huet mam Dicks-Lentz-Marsch ugefaangen, dee vum Philipp Manternach komponéiert gi war. D'Riede goufe gehale vum Paul Elter, President vum Comité fir d'Monument, dem Staatsminister Paul Eyschen an dem Émile Mousel, Buergermeeschter vun der Stad Lëtzebuerg.
Tour de Luxembourg 2012
Den Tour de Luxembourg 2012 huet mëttwochs den 30. Mee 2012 an der Stad Lëtzebuerg ugefaangen an déi lescht Etapp koum den 3. Juni 2012 och do un.
Dicks-Lentz-Monument
D'Aweiung
A senger Ried huet de Paul Eyschen drop higewisen, datt d'Monumenter iwwer d'Éierung vun deenen zwéin Nationaldichter eraus och de Fräiheetswëlle vum Lëtzebuerger Vollek ausdrécke soll.
Uergel Muttergotteskapell Iechternach
Trotz ettleche Recherchë war et bis elo net méiglech, de Constructeur vun der Uergel eendeiteg z'ermëttelen. Bannendra sti verschidden Nimm. Warscheinlech gouf d'Gehais vun enger Firma Müller aus Limburg gebaut, déi fir d'hollännesch Firma J. Bätz & Co. - deem Uergelbauer, dee fir d'hollännescht Kinnekshaus geschafft huet - Aarbechte gemaach huet. Dofir gëtt si och "Oranier-Uergel" genannt. Vun deem Typ gëtt et der nëmme 5 op der ganzer Welt.
D'Uergel gouf den 11. Dezember 2002 op der Lëscht vun de klasséierte Monumenter als Nationaalt Monument klasséiert.
Dicks-Lentz-Monument
D'Aweiung
Eng feierlech Kantat, komponéiert vum Lexi Brasseur op en Text vum Pol Clemen, gouf vun 340 Sänger virgedroen.
Tour de Luxembourg 2012
Klassement vun den Etappen
opginn: Pit Schlechter
Dicks-Lentz-Monument
D'Aweiung
D'Feier koum zu engem Enn mat der patriotescher Hymn Ons Sprooch (Text vum Nik Welter, Musek vum Jean-Pierre Beicht), déi vum Stater Gesangveräin Les enfants de Luxembourg gesonge gouf.
Tour de Luxembourg 2012
Klassement vun den Etappen
opginn: Jempy Drucker, Joël Zangerlé, Christian Helmig, Alex Kirsch, Massimo Morabito, Lex Reichling, Tom Thill, Kevin Feiereisen
Trumpler 14
Den Trumpler 14 (oder Collinder 230) ass en Oppene Stärekoup am Stärebild Carina um südleche Stärenhimmel. Hie läit ronn 8.000 Liichtjoer vum Sonnesystem ewech am Carinaniwwel an huet en Duerchmiesser vu knapps 6 Liichtjoer. Mat engem Alter vun 300.000–500.000 Joer gehéiert hien zu de jéngste Kéip an der Mëllechstrooss.
Et ass e masseräiche Koup mat ronn 2000 jonke Stäre vun alle Gréisseklassen. Zum Beispill den Superris HD 93129A, ee vun den hellste Stären an eiser Galaxis. Dee Stär ass ronn 80-mol méi masseräich wéi eis Sonn a liicht 2½ Millioune mol méi hell.
Beaune-sur-Arzon
Beaune-sur-Arzon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton de Pau-3
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Laval-sur-Doulon
Laval-sur-Doulon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton de Pau-4
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Der Tunnel (Film 1973)
Der Tunnel ass e Kuerzfilm vun Marc Thoma a Paul Tousch.
Ëm wat geet et am Film?
Een Duerfschoulmeeschter provozéiert en Autosaccident a mécht Fuererflucht. Kuerz drop fënnt en eraus, datt beim Accident 2 Leit ëm d'Liewe komm sinn...
Soss
De Film gouf op der belscher Tëlee RTBF gewisen.
Jullianges
Jullianges ass eng franséisch Gemeng am Departement Haute-Loire, an der Regioun Auvergne-Rhône-Alpes.
Michael Ballhaus
De Michael Ballhaus, gebuer de 5. August 1935 zu Berlin an och do gestuerwen den 12. Abrëll 2017, war en däitsche Kameramann (fr: directeur de la photographie) a Filmregisseur.
Hien huet fir sou bedeitend Filmregisseure wéi Rainer Werner Fassbinder, Hans W. Geissendörfer, Volker Schlöndorff, Francis Ford Coppola, Mike Nichols a Martin Scorsese geschafft.
Grand Prix Général Patton
De Grand Prix Général Patton ass eng Vëloscourse déi all Joer zanter 1947, mat Ausnam vun 1953 zu Lëtzebuerg organiséiert gëtt, an haaptsächlech op den Éisleker Stroosse gefuer gëtt.
Vun 1947 bis 1962 gouf se fir verschidde Kategorien organiséiert an zanter 1963 nach just fir Junioren. Si gehéiert zu der UCI Coupe des Nations Juniors.
Félines (Haute-Loire)
Félines ass eng franséisch Gemeng am Departement Haute-Loire, an der Regioun Auvergne-Rhône-Alpes.
NGC 574
Den NGC 574 ass eng Spiralgalaxis vum Hubble-Typ (R ')SB(rs)b am Stärebild Sculptor um Südleche Stärenhimmel. De Wénkelduerchmiesser ass 1.1 × 0,7 arcmin.
Nicolas Hoffmann
Den Nicolas ("Nicky") Hoffmann, gebuer den 19. August 1940 a gestuerwen den 9. Januar 2018, , war e lëtzebuergesche Foussballspiller.
Tëscht dem 2. Oktober 1960 am 26. Abrëll 1972 huet den Nicoals Hoffmann 50-mol fir déi lëtzebuergesch Foussballnationalekipp gespillt an dobäi 2 Goler geschoss.
Märta Torén
D'Märta Torén, gebuer den 21. Mee 1925 zu Stockholm an och do gestuerwen den 19. Februar 1957, war eng schweedesch Schauspillerin.
Craponne-sur-Arzon
Craponne-sur-Arzon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton d'Artix et Pays de Soubestre
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Canton de Baïgura et Mondarrain
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Kairakkum-Stauséi
De Kairakkum-Stauséi ass vu senger Fläch hier dee gréisste Stauséi an Tadjikistan. E gëtt och "Tadjikescht Mier" genannt.
Bei der tadjikescher Stad Chudjand am Ferganadall gëtt de Floss Syrdarja opgestaut. De Stauséi ass eng 55 km laang a bis zu 20 km breet. Bei Vollstau ëmfaasst en eng Fläch vu ronn 520 km² an e Volume vu 4,16 Milliarde Kubikmeter Waasser. Mat enger duerchschnëttlecher Déift vun 8 m ass de Séi relativ flaach. Déi gréisst Déift läit bei 25 m.
Den Dall gëtt vun engem 32 m héijen an 1100 m laange Staudamm aus Äerdschuttmaterial ofgespaart. E gouf 1956 als en Deel vun de grousse sowjetesche Bewässerungsprojekter gebaut. De Syrdarja gëtt duerno nach e puer weider Kéiere fir Bewässerungszwecker an Energiegewënnung opgestaut.
Ban de Gasperich
De Ban de Gasperich oder Gaasperecher Bann ass een Deel vun der Stad Lëtzebuerg op deem zanter den 2010er Joren en neie Quartier entsteet. Bis 2027 soll en 3.000 Awunner zielen an Aarbechtsplaze fir iwwer 20.000 Leit bidden.
Numm
De Quartier ass keen offizielle Quartier vun der Stad Lëtzebuerg. An de Medie a vun der Regierung gëtt vum "Ban de Gasperich" geschwat, och op Lëtzebuergesch,, , , , , , wärend d'Promoteuren e léiwer "Cloche d'or" nennen. Op Lëtzebuergesch gëtt heiansdo och vum "'Gaasperecher Bann" geschwat. ,, ,
Lokalisatioun
De Ban de Gasperich läit am Süde vum südleche Stater Wunnquartier Gaasperech. Westlech grenzt en un d'Cloche d'or, déi och zu Gaasperech gehéiert, an am Osten un d'Zone d'activités um Houwald (Gemeng Hesper). Tëscht dem Ban de Gasperich an dem Houwald läit d'Autobunn A3.
De Gaasperecher Bann läit op enger Héicht vun ongeféier 290 bis 300 Meter iwwer dem Mieresspigel.
En huet, jee no Quell, eng Fläch vu 70 oder 80 Hektar. ,
Canton de Biarritz
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Ban de Gasperich
Éischt Pläng
Schonn am Plan Joly, vun uganks der 1960er Joren, waren d'Terraine vum Gaasperecher Bann als zone constructible klasséiert. Den Aldo Becca, an an den 1990er Jore säi Fils, de Baupromoteur Flavio Becca, hunn een nom aneren déi eenzel Terraine praktesch all opkaaft. Eenzeg 1,10 Hektar um Boulevard Raiffeisen bloufen am Besëtz vun der Famill Funck-Faber, deene bis 2000 d'Messageries Paul Krauss gehéiert haten.
Op Grondlag vum Programme directeur d'aménagement du territoire huet d'Lëtzebuerger Regierung ufanks 2002 en Integratiivt Verkéiers- a Landesentwécklungskonzept (IVL) opstelle gelooss. Domat sollt gekuckt ginn, wéi d'Landesplanung mam staarke Wirtschaftswuesstem zu Lëtzebuerg an all den domat verbonnene Konsequenze sollt ëmgoen. An deem IVL, dat am Januar 2004 virgestallt gouf, gëtt ervirgehuewen, datt d'Entwécklung vum Südweste vun der Stad Lëtzebuerg Auswierkungen op de Rescht vum Land hätt. Do géif et e Potenzial fir 20.000 bis 25.000 Aarbechtsplaze a grouss Wunnfläche ginn.
Am Mäerz 2012 huet de Stater Gemengerot e Budget vun 59,4 Milliounen Euro fir Infrastrukturaarbechten ugeholl.
Ufank vun de Bauaarbechten
2012 hunn d'Bauaarbechter um Ban de Gasperich ugefaangen.
Als éischt Gebai ass am September 2014 de Crystal Park, de Sëtz vun der Auditfirma PwC Lëtzebuerg, fäerdeg gestallt ginn. Ronn 2.400 Persoune sinn dunn an hir nei Büroe mat enger Fläch vun 30.000 Quadratmeter op sechs Etage geplënnert.
D'Haaptverkéiersoder vum Ban de Gasperich, de Boulevard de Kockelscheuer, ass den 28. August 2017 ageweit ginn. D'Bréck iwwer d'Autobunn A6, fir d'Verlängerung laanscht den Nationalstadion bis op d'Beetebuerger Strooss, gouf tëscht Summer 2018 an Hierscht 2019 gebaut. Si goung den 11. November 2019 fir den Trafic op. Am September 2017 huet dat neit Gebai vum franséischsproochege Lycée Vauban seng Diere fir d'Schüler aus der Primärschoul opgemaach, an am Mee 2018 och fir d'Lycéesschüler. En ass an dräi Joer gebaut ginn an huet 146 Milliounen Euro kascht, vun deenen de Lëtzebuerger Staat 80 % finanzéiert huet. ,
Am Februar 2018 kruten d'Besëtzer vun den éischten 200 Wunnengen de Schlëssel iwwerreecht.
Den 68 Meter héije Waassertuerm, dee ronn 8,7 Milliounen Euro kascht huet, ass den 20. Mäerz 2018 vun der Stater Buergermeeschtesch Lydie Polfer opgemaach ginn. E garantéiert net nëmmen d'Waasserversuergung vum Ban de Gasperich, mä och vun der Cloche d'or, der Kockelscheier an Deeler vun Zéisseng a Gaasperech. ,
Am Januar 2019 war den neie Sëtz fir Deloitte Lëtzebuerg, eng grouss Auditfirma, fäerdeg ginn, vun Abrëll 2019 u schaffen do op 30.000 Quadratmeter a 16 Stäck eng 2.200 Persounen.
De 14. Mee 2019 ass en Akafszentrum mat 140 Geschäfter an engem grousse Supermarché Auchan opgaangen, dee vun den Architektenbüroe Fabeck Architectes a Schemel & Wirtz entworf gi war. D'Wunntierm driwwer ginn eréischt 2020 fäerdeg
Um Boulevard de Kockelscheuer steet de Centre national d'incendie et de secours, d'Zentral vum nationale Rettungswiesen. Do ass zanter Hierscht 2021 d'Kasär vun de professionelle Stater Pompjeeën, d'Direktioun vun der Verwaltung vum Rettungswiesen, d'Noutruffzentral an d'Schoul vun der Protection civile regroupéiert. ,
Tëscht dem Ban de Gasperich, der Cloche d'or an der Kockelscheier gouf tëscht 2017 bis 2021 den neien Nationalstadion vu Lëtzebuerg gebaut.
D'Bijou-Gebai, um Boulevard Raiffaisen, gouf 2020 fäerdeg gebaut. Och op de 15.000 Quadratmeter hannendrun sinn an de Joren duerno weider Bürosgebaier entstanen.
Zukünfteg Gebaier an Infrastrukturen
D'Areal hannert dem Sëtz vu PWC ass fir Appartementshaiser virgesinn, wou 64.000 Quadratmeter Wunnraum entstoe sollen. Enn 2023 soll de Stater Tram iwwer de Boulevard de Kockelscheuer fueren.
Ursprénglech fir 2020 geplangt, soll dee ronn 15 Hektar grousse Gaasperecher Park nieft dem aktuellen Déierenasyl 2023 fäerdeg sinn. Dofir ass e Budget vu 15,9 Milliounen Euro virgesinn.
Kritik
D'Stater Sozialisten an Déi Lénk hunn ënner anerem kritiséiert, datt am neie Quartier falsch Prioritéite gesat gi wieren. Den neie groussen Akafszentrum géif ze vill Autosverkéier unzéien. Och d'Verhältnes tëscht Bürosflächen a Wunnenge gouf kritiséiert, well et ze wéineg bezuelbare Wunnraum an der Stad géif ginn an um Ban de Gasperich méi Wunnengen amplaz vu Bürosfläch hätte misse gebaut ginn. , ,
Jean-Pierre Zanen
De Jean-Pierre Zanen, gebuer den 12. Dezember 1878 zu Wäicherdang a gestuerwen de 17. Juni 1953 an der Stad Lëtzebuerg, war e lëtzebuergeschen Agronom an Auteur.
Auchan
Auchan ass eng franséisch Supermarchéschaîne, déi 1961 gegrënnt ginn ass. Si ass weltwäit aktiv, dorënner och zu Lëtzebuerg.
Jean-Pierre Zanen
De J.P. Zanen war Professer an der Akerbauschoul zu Ettelbréck ier hien 1912 Attaché am Akerbauministère gouf.
Auchan
Geschicht
Den éischte Supermarché Auchan ass 1961 vum Gérard Mulliez zu Roubaix am Norde vu Frankräich opgemaach ginn. Dat war an enger eideler Fabrickshal mat enger Fläch vu 600 Quadratmeter. Den Numm "Auchan" ass déi vereinfacht Versioun vun "Hauts Champs", dem Quartier zu Roubaix wou e stoung.
Jean-Pierre Zanen
Vun 1949 bis 1953 war de J.P. Zanen Member vun der Dictionnaires-Kommissioun. Hien ass den Auteur vu Schoulbicher a vu Publikatiounen iwwer landwirtschaftlech Froen. An der lëtzebuergescher Literatur ass hie bekannt als den Auteur vun der Novell "Berels Berta", déi hien 1915 ënner dem Pseudonym “J. vun der Hardt” publizéiert huet; 1939 koum eng erweidert an iwwerschaffte Versiounen dovun eraus an 1951 eng Editioun mat Illustratioune vum Pierre Blanc.
Auchan
Geschicht
Lues a lues si weider Auchan-Supermarchéen an Nordfrankräich a spéider am ganze Land opgaangen. 1977 ass aus der Entreprise eng Aktiegesellschaft ginn an 1981 ass den éischte Supermarché "Alcampo" a Spuenien opgaangen. 1989 ass Auchan och an Italien expandéiert.
An den 1990er sinn ënner anerem Butteker a Polen, Argentinien, Ungarn a China gegrënnt ginn. Mam Akafszentrum um Stater Kierchbierg ass 1996 och den éischten Auchan zu Lëtzebuerg opgaangen. Déi Expansioun ass am neie Joerdausend och an anere Länner an Europa, Asien an Afrika weidergaangen, dorënner a Russland an dem Senegal.
Am Oktober 2017 ass mam Shoppingzenter Opkorn zu Déifferdeng den zweeten Auchan zu Lëtzebuerg opgaangen. Mëtt 2019 soll en drëtte groussen Auchan-Hypermarché mat enger Fläch vun 12.500 Quadratmeter um Gaasperecher Bann opgoen.
2017 hat d'Grupp Auchan 351.282 Mataarbechter an en Ëmsaz vun 52 Milliarden Euro viru Steieren. A 17 Länner gouf et 3.778 Butteker.
Lëscht vun äerdnoen Asteroiden
Déi nofollgend Tabell enthält d'Deellëscht vun de sougenannten äerdnoen Asteroiden. Déi an der éischter Kolonn opgefouert Ziffere ginn d'Reiefolleg vun hirer Entdeckung un, se sinn den Identifikatiounsnumero a sinn e Bestanddeel vum Numm.
Deon Lotz
2011 huet hien de spezielle Präis (Special Mention) fir seng Roll am Film Skoonheid um Zurich Film Festival gewonnen. ,
De Lotz lieft zu Kapstad.
Bonneval (Haute-Loire)
Bonneval ass eng franséisch Gemeng am Departement Haute-Loire, an der Regioun Auvergne-Rhône-Alpes.
Kanal vun Nanzeg
De Kanal vun Nanzeg (fr: Canal de Nancy, oder Embranchement de Nancy) a vun de Schëffsleit dacks Vallée de Cayenne genannt, ass en 10 km laange Schëffskanal, deen de Marne-Rhäin Kanal zu Laneuveville mat dem Canal des Vosges zu Richardmenil verbënnt.
Et ass e Kanal mat engem Scheetbaseng an 18 Schleisen am Gabarit Freycinet. (38.05 m x 5.05 m).
Connangles
Connangles ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton de Billère et Coteaux de Jurançon
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Männlichen
De Männlichen ass en 2.343 Meter héije Bierg an de Berner Alpen.
Malvières
Malvières ass eng franséisch Gemeng am Departement Haute-Loire, an der Regioun Auvergne-Rhône-Alpes.
Robinson soll nicht sterben
Ëm wat geet et am Film?
Dem Daniel Defoe seng Bicher däerfen net méi gedréckt ginn, an de Manuskript vum Roman Robinson Crusoe ass vu sengem Jong geklaut ginn.
Water-Art Festival
De Water-Art Festival ass en Open-Air Museksfestival, deen am Summer um Fussefeld zu Ënsber um Stauséi ass.
De Festival ass wärend 3 Deeg direkt um Ufer vum Stauséi an et gi verschidden Zorte vu Musek gebueden, vum Rock iwwer Jazz bis klassesch.
Organisator ass d'Asbl „Séibühn Ënsber“
2009
Déi zweet Editioun war de 14. bis 16. August 2009.
2012
Déi drëtt Editioun war den 20. bis 22. Juli 2012.
Iota Horologii
De Iota Horologii ass e gielen Zwergstär a läit 56 Liichtjoer vun eis ewech. Seng visuell Magnitude ass 5,4 mag.
Am Joer 1999 hat de Martin Kürster en Exoplanéit entdeckt, dee ronderëm dëse Stär kreest. Den Numm vum Exoplanéit ass Iota Horologii b.
CC 6500 (SNCF)
Historique
D'6500er si mat hire 5900 kW déi stäerkst elektresch Lokomotiven déi d'SNCF jee hat. Um Ufank vun hirer Carrière hunn d'6500er um Gläichstroumreseau vun der SNCF tëscht Paräis an dem Süde vu Frankräich operéiert. An den 1970er Jore waren dat d'Strecken op Lyon, Marseille, Toulouse a Bordeaux. Tëscht Paräis an Toulouse konnten d'6500er plazeweis mat 200 km/h fueren. Op de Strecken am Südwesten a Südoste kommen och 6500er an den Asaz, mä do gi se vun eelerem Material ënnerstëtzt.
Vun den 1980er Joren un, gëtt eng Streck fir héich Vitessen tëscht Paräis a Lyon gebaut, déi duerno bis Marseille verlängert gouf. Op där fueren zanterhier nëmmen TGV. Wéi 1990 och tëscht Paräis a Bordeaux sou eng Streck gebaut gouf, goufen d'6500er ëmmer méi dacks mat TER Zich op mëttellaangen Distanzen agesat. Den Asaz vun TGV-Zich rentéiert sech op deenen Distanzen net. Nëmmen den Trafic iwwer Toulouse op Irun a Cerbère gouf deen Ablack haaptsächlech vu 6500er gedroen. Mam Bau vun de Serië 26000 a 7200 kommen d'6500er Enn vun den 1990er Joren an de Gidderberäich, eng Handvoll Maschinne kënnt op Lyon fir virun den TER-Zich vun der Regioun Rhône-Alpes agesat ze ginn. Wéi 2007 d'Serie definitiv ausgemustert gouf, waren nach 4 Maschinnen ënnerwee. Haut existéieren nach 9 Maschinnen. Nëmmen d'Maschinn mat der Nummer 6570 ass nach asazbereet.
Der Fan (Film 1982)
Der Fan ass en däitschen Horrorfilm vum Eckhart Schmidt aus dem Joer 1982.
Shoot to Kill (Film 1988)
Shoot to Kill ass en US-amerikanesche Film vum Roger Spottiswoode aus dem Joer 1988.
Renzo Accordi
De Renzo Accordi, gebuer den 23. August 1930 zu Correzzo di Gazza an Italien, ass e fréiere professionelle Vëlossportler.
Hie war Profi vun 1952 bis 1963.